Κώστας Γιαννούλης

Ο Κώστας Γιαννούλης (Κατερίνη, 9 Δεκεμβρίου 1987) είναι Έλληνας πρώην διεθνής ποδοσφαιριστής, που αγωνίστηκε στη θέση του αριστερού ακραίου αμυντικού.

 Καριέρα 
 Σε συλλογικό επίπεδο 
Τα πρώτα του ποδοσφαιρικά βήματα τα έκανε στην ομάδα του Βατανιακού. Ο πρώτος του επαγγελματικός σταθμός ήταν ο Πανιώνιος, στον οποίο όμως δεν αγωνίστηκε ποτέ, παρά δόθηκε δύο χρονιές δανεικός σε Φωστήρα και Πιερικό.

Μετά από δυο χρονιές γεμάτες έκανε ποδοσφαιρικό άλμα και την περίοδο από το 2007 ως το 2010 είχε συμβόλαιο με τον Ηρακλή Θεσσαλονίκης, με τον οποίο σημείωσε συνολικά 55 συμμετοχές πρωταθλήματος.

Τον Μάιο του 2010 υπέγραψε με την Κολωνία (1. FC Köln) για να αγωνιστεί στην Μπουντεσλίγκα.Abwehrspieler Giannoulis wechselt zum 1.FC Köln Στα μισά της αγωνιστικής περιόδου, η γερμανική ομάδα, με την οποία δεν αγωνίστηκε ποτέ στην πρώτη ομάδα, λόγω μεγάλου τραυματισμού, γνωστοποίησε στον Γιαννούλη ότι προτίθεται να τον αφήσει ελεύθερο, τελικά όμως τον Ιούνιο του 2011 τον παραχώρησε στον Ατρόμητο Αθηνών με τη μορφή δανεισμού για έναν χρόνο.Ελευθεροτυπία, Ο Ατρόμητος πήρε και τον Κώστα Γιαννούλη, 23-6-2011 Το καλοκαίρι του επόμενου έτους, έμεινε ελεύθερος από την Κολωνία και υπέγραψε με κανονική μεταγραφή στον Ατρόμητο όπου πραγματοποίησε τις καλύτερες ποδοσφαιρικές του χρονιές.

Την 1η Σεπτεμβρίου 2014 έγινε γνωστή η μεταγραφή του στον Ολυμπιακό,Στον Ολυμπιακό ο Γιαννούλης, www.sport-fm.gr σε αντικατάσταση του Χοσέ Χολέμπας που είχε αποχωρήσει μερικές ημέρες νωρίτερα, το επόμενο καλοκαίρι όμως, έχοντας μείνει ελεύθερος, αποφάσισε να συνεχίσει την καριέρα του στον Αστέρα Τρίπολης.Επίσημα ο Γιαννούλης στον Αστέρα, www.sport-fm.gr

 Στις εθνικές ομάδες 
Υπήρξε διεθνής στις μικρές εθνικές ομάδες, τόσο με τη Νέων όσο και με την Ελπίδων για να ακολουθήσει και η Ανδρών, με την οποία έκανε το ντεμπούτο του στις 15 Νοεμβρίου 2011, απέναντι στη Ρουμανία, σε φιλικό αγώνα.

 Τίτλοι - Διακρίσεις 
Ολυμπιακός
 Πρωτάθλημα Ελλάδας: 2014-15
 Κύπελλο Ελλάδας: 2014-15

 Παραπομπές 

 Εξωτερικοί σύνδεσμοι 

 Ο Κώστας Γιαννούλης στο soccerway
 zerozero 
 Το προφίλ του Κώστα Γιαννούλη στο transfermarkt

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Πιερικού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πάφου FC
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου